82. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 146 της 9/18 Φεβρ. 1977 (ΦΕΚ Α' 48) Περί οργανώσεως και λειτουργίας της παρά τω Υπουργείω Δικαιοσύνης Διευθύνσεως Πολιτικής Σχεδιάσεως Εκτάκτου Ανάγκης. Έχοντες υπ' όψει: 1.Τας διατάξεις: α)των παρ. 3 και 6 περίπτ. ε' του άρθρ. 15 του Ν.Δ. 17/74 "περί Πολιτικής Σχεδιάσεως Εκτάκτου Ανάγκης" και β)των άρθρ.2, 3 και 5 του Ν.Δ. 216/74 "περί συστάσεως Υπουργείου Προεδρίας Κυβερνήσεως", και 2.Την υπ' αριθ. 854/4.11.1976 γνωμοδότησιν του Συμβουλίου Επικρατείας, προτάσει των Ημετέρων Υπουργών, Προεδρίας Κυβερνήσεως, Εθνικής Αμύνης και Δικαιοσύνης, απεφασίσαμεν και διατάσσομεν: Ένταξις Διευθύνσεως Π.Σ.Ε.Α. Άρθρ.1.-Η δια του άρθρ. 15 παρ.1 του Ν.Δ. 17/74 συσταθείσα παρά τω Υπουργείω Δικαιοσύνης Υπηρεσία Πολιτικής Σχεδιάσεως Εκτάκτου Ανάγκης εντάσσεται διαρθρωτικώς εις την Κεντρικήν Υπηρεσίαν αυτού, ως Διεύθυνσις Π.Σ.Ε.Α. υπαγομένη απ' ευθείας εις τον Υπουργόν Δικαιοσύνης. Αποστολή Άρθρ.2.-1.Η Διεύθυνσις Π.Σ.Ε.Α. του Υπουργείου Δικαιοσύνης έχει ως αποστολήν την από του καιρού της ειρηνικής περιόδου οργάνωσιν, προπαρασκευήν και κινητοποίησιν των υπηρεσιών του Υπουργείου Δικαιοσύνης προς συμβολήν εις την διασφάλισιν της εθνικής αμύνης εν πολέμω και την αντιμετώπισιν εκτάκτων αναγκών εν ειρήνη. 2.Προς επίτευξιν της κατά την προηγουμένην παράγραφον αποστολής της η Διεύθυνσις Π.Σ.Ε.Α. ασκεί τας κατά την παρ. 6 του άρθρ.15 του Ν.Δ. 17/1974 οριζομένας αρμοδιότητας. Άρθρ.3.-Η Διεύθυνσις Π.Σ.Ε.Α. διαρθρούται ως κάτωθι: α)Τμήμα Πολιτικής Κινητοποιήσεως. β)Τμήμα Πολιτικής Αμύνης. γ)Γραφείον Γραμματείας. Αρμοδιότητες Άρθρ.4.-1.Εις το Τμήμα Πολιτικής Κινητοποιήσεως ανήκει: α)Η οργάνωσις και η σχεδίασις της Πολιτικής κινητοποιήσεως των Υπηρεσιών του Υπουργείου Δικαιοσύνης και των υπό την εποπτείαν του Υπουργείου τούτου τελούντων Ν.Π.Δ.Δ. ως και η μέριμνα δια την εφαρμογήν των σχεδίων εις περίπτωσιν πολέμου ή εκτάκτων αναγκών. β)Η μέριμνα δια την σύνταξιν περιοδικών εκθέσεων επί της προόδου της Πολιτικής Σχεδιάσεως Εκτάκτου Ανάγκης και η υποβολή τούτων εις το Α.Σ.Ε.Α. μέσω του Υπουργείου Εθνικής Αμύνης. γ)Η σύνταξις προτάσεων προς Α.Σ.Ε.Α. δια του Υπουργείου Εθνικής Αμύνης περί των ληπτέων μέτρων δια την προώθησιν της Π.Σ.Ε.Α., εφ' όσον απαιτείται σύμπραξις πλειόνων Υπουργείων. δ)Αι ενέργειαι δια την κατά τας κειμένας διατάξεις πολιτικήν επιστράτευσιν προσωπικού και δια την χορήγησιν ή ακύρωσιν αναστολών προσελεύσεως εφέδρων εν επιστρατεύσει. ε)Η μέριμνα δια την εκπαίδευσιν και την ενημέρωσιν του προσωπικού επί θεμάτων Πολιτικής Σχεδιάσεως Εκτάκτου Ανάγκης. στ)Η μέριμνα δια την εξουσιοδότησιν προσωπικού προς χειρισμόν διαβαθμισμένου υλικού. ζ)Η ρύμθισις παντός άλλου θέματος σχέσιν έχοντος με την Πολιτικήν Κινητοποίησιν. 2.Εις το Τμήμα Πολιτικής Αμύνης ανήκει: α)Η οργάνωσις, καθοδήγησις και κινητοποίησις των Πολιτικών Δυνάμεων των Υπηρεσιών αρμοδιότητες του Υπουργείου Δικαιοσύνης δια την προστασίαν αυτών εκ των πάσης φύσεως εχθρικών προσβολών και αντιμετώπισιν πάσης φύσεως καταστροφών. β)Η λήψις μέτρων ασφαλείας και πυρασφαλείας του υλικού και εγκαταστάσεων των Υπηρεσιών αρμοδιότητος Υπουργείου Δικαιοσύνης. γ)Η ρύθμισις παντός άλλου θέματος σχέσιν έχοντος με την Πολιτικήν Άμυναν. 3.Εις το Γραφείον Γραμματέως ανήκει: α)Η τήρησις του πρωτοκόλλου και Αρχείου της Διευθύνσεως. β)Η διεκπεραίωσις της εισερχομένης και εξερχομένης υπηρεσιακής αλληλογραφίας κατά τα εν τω ισχύοντι κανονισμώ αλληλογραφίας του Υπουργείου και ειδικώτερον κατά τα εις τους κανονισμούς ασφαλείας διαβαθμισμένου υλικού διαλαμβανόμενα. γ)Η εν γένει γραμματειακή εξυπηρέτησις της Διευθύνσεως. Επάνδρωσις Διευθύνσεως Π.Σ.Ε.Α. Ειδικά Προσόντα Προσωπικού Άρθρ.5.-1.Η Διεύθυνσις Π.Σ.Ε.Α. επανδρούται δια προσωπικού της Κεντρικής Υπηρεσίας του Υπουργείου Δικαιοσύνης.  (Αντί για τις σελ. 21(γ)-38,04(γ) Σελ. 21(δ) Τεύχος Ι-10-1 Σελ. 3 Οργανισμός Υπουργείου Δικαιοσύνης 6.Α.α.82 2.Της Δ/νσεως Π.Σ.Ε.Α. προΐσταται υπάλληλος του Κλάδου ΑΤ1 Διοικητικού επί βαθμοίς 3ω ή 2ω κατά προτίμησιν απόφοιτος της Σχολής Εθνικής Αμύνης ή άλλως οπωσδήποτε απόφοιτος της Σχολής Πολιτικής Σχεδιάσεως Εκτάκτου Ανάγκης ή μετεκπαιδευθείς εις θέματα Π.Σ.Ε.Α. 3.Του Τμήματος Πολιτικής Κινητοποιήσεως προΐσταται υπάλληλος του Κλάδου ΑΤ1 Διοικητικού επί βαθμοίς 5ω ή 4ω απόφοιτος της Σχολής Πολιτικής Σχεδιάσεως Εκτάκτου Ανάγκης ή μετεκπαιδευθείς εις θέματα Π.Σ.Ε.Α. 4.Του Τμήματος Πολιτικής Αμύνης προΐσταται υπάλληλος του Κλάδου ΜΕ1 Διοικητικού επί βαθμοίς 5ω ή 4ω απόφοιτος της Σχολής Π.Σ.Ε.Α. ή μετεκπαιδευθείς εις θέματα Π.Σ.Ε.Α. 5.Το λοιπόν Προσωπικόν της Διευθύνσεως Π.Σ.Ε.Α.αποτελείται από κατωτέρους υπαλλήλους των Κλάδων ΑΤ1, ΜΕ1 και ΣΕ1 της Κεντρικής Υπηρεσίας του Υπουργείου Δικαιοσύνης δεόντως εξουσιοδοτημένους κατά νόμον προς χειρισμόν διαβαθμισμένου υλικού. Καταργούμεναι διατάξεις. Άρθρ.6.-Το Β.Δ. 364/1969 "περί οργανώσεως και λειτουργίας της παρά τω Υπουργείω Δικαιοσύνης συσταθείσης Διευθύνσεως Πολιτικής Σχεδιάσεως Εκτάκτου Ανάγκης" καταργείται.